એક હાઈરાઈઝ બિલ્ડિંગના ઉપરના ફ્લોર પરથી એક જીવતા પોમેરેનિયન કૂતરાનો ઘા થાય છે. કૂતરું હવામાં ફંગોળાઈ રહ્યું છે. ધડ્ કરતું તે ડૉગી રસ્તા પર સ્કૂલ બસની રાહ જોઈ રહેલી નાનકડી છોકરીઓની પાસે પટકાય છે. નૅચરલી છોકરીઓ પૅનિક થઈ જાય છે. બૅકગ્રાઉન્ડમાં નવાઝુદ્દીન સિદ્દીકીનો વોઈસ ઓવર ચાલે છે, ‘ભગવાન કો માનતે હો? ભગવાન કો (અપશબ્દ) ફરક નહીં પડતા…’ એ જ બૅકગ્રાઉન્ડમાં ‘દો બીઘા ઝમીન’નું આઈકનિક સોંગ ‘ધરતી કહે પુકાર કે… અપની કહાની છોડ જા, મૌસમ બીતા જાય’ વાગી રહ્યું છે. લોહીના ખાબોચિયમાંથી પૅન થતો કેમેરા કટ થઈને સીધો બીજા એક ઠેકાણે પોતાના જ લોહીમાં ઘસડાઈ રહેલી એક યુવતી પર ફોકસ થાય છે. પેટમાં ગોળી વાગેલી હાલતમાં પણ એ યુવતી (સુરવીન ચાવલા) ધિક્કારપૂર્વક હસીને એક પુરુષને લલકારી રહી છે….